Lederlønnsrapport 2021

Sparebanken Øst

**1. Introduksjon**

Lederlønnsrapporten er utarbeidet av styret i Sparebanken Øst og legges fram for forstanderskapet til rådgivende avstemming 24.mars 2022 i henhold Allmennaksjeloven §6-16b. jf. Finansforetaksloven § 15-6.

Bankens retningslinjer for godtgjørelse ble lagt frem til behandling i forstanderskapet 25. mars 2021. Retningslinjene som er vedtatt 24. mars 2022 er endret for å ivareta nye formkrav i allmennaksjelovens §6-16a og forskrift om retningslinjer og rapport om godtgjørelse for ledende personer. Godtgjørelsesordningens innhold og praksis videreføres uten vesentlige endringer.

Sparebanken Øst er avhengig av å oppnå en god avkastning over tid for å være en relevant bank for våre kunder og egenkapitalbeviseiere. En god avkastning er en indikasjon på at banken forvalter ressursene den bruker på en effektive og samfunnsnyttig måte. Bankens overordnede økonomiske mål er en avkastning på egenkapitalen på 10 prosent over tid og en ren kjernekapital på over 14,75 prosent.

Sparebanken Øst vil være en attraktiv arbeidsgiver som tilbyr konkurransedyktige betingelser for kompetente og ansvarsbevisste mennesker, som bidrar aktivt til bankens resultater. Ansatte og ledende personer skal lønnes ut fra dyktighet, kompetanse, arbeidsinnsats, initiativ, samarbeidsevne og omstillingsevne. Dette skal bidra til at banken kan rekruttere og beholde kvalifiserte medarbeidere slik at banken når sine mål og strategier.

Fastlønn utgjør hovedinntekten til alle ansatte i Sparebanken Øst. Godtgjørelse utover fastlønn utgjør derfor en liten del av den ansattes inntekt. Dette gjelder også ledende personer. Dette støtter oppunder bankens økonomiske strategi og bæreevne, mål og bankens lave risikoprofil og langsiktige interesser. Videre bidrar det til å redusere interessekonflikter mellom banken, ansatte og kunder.

Bankens årsresultat for 2021 er på 375,4 millioner kroner som gir en egenkapitalrentabilitet på 8,86 prosent. Banken er ved utgangen av 2021 meget solid med ren kjernekapitaldekning på 18,24 prosent og en uvektet kjernekapitalandel på 8,60 prosent. Banken har i 2021 hatt en utlånsvekst på 11,1 prosent og en innskuddsvekst på 18,4 prosent.

Sparebanken Øst har en generell overskuddsdeling som gjelder alle ansatte inkludert ledende personer. Overskuddsdelingen kan maksimalt utgjøre halvannen månedslønn. Ordningen omfattes ikke av godtgjørelsesreglene jamfør Finanstilsynets rundskriv 2/2020.

**2. Total godtgjørelse ledende personer**

Tabellene under viser total godtgjørelse for ledende personer i Sparebanken Øst for 2020 og 2021.   
  
1 For ledende personer som er ansatt eller sluttet midt i året er ytelsene annualisert.

2 Engangstillegg i høyere stilling.

3 For ledende personer med ytelsespensjon oppgis pensjonspremien betalt i året. For ytelsesbaserte pensjonsordninger vil en økning i lønn gi en høy engangspremie.  
4 Viseadministrerende direktør Kjell Engen hadde i 2021 en stillingsbrøk på 61 %




**2.1 Fastlønn og generelle ordninger**

Fastlønn utgjør hovedinntekten til alle ansatte i Sparebanken Øst. Godtgjørelse utover fastlønn utgjør derfor en liten del av den ansattes inntekt. Dette gjelder også ledende personer.

Sparebanken Øst har en generell overskuddsdeling som gjelder alle ansatte inkludert ledende personer. Overskuddsdelingen kan maksimalt utgjøre halvannen månedslønn. Overskuddsdelingen er styrevedtatt. Ordningen omfattes ikke av godtgjørelsesreglene jamfør Finanstilsynets rundskriv 2/2020.

Grunnlaget for overskuddsdeling er knyttet opp mot bankens overordnede målsetninger. De to målepunktene som benyttes er egenkapitalrentabilitet og netto vekst utlån i prosent. Disse vektes 50 prosent hver. Den enkeltes overskuddsberegning er ordinær månedslønn for medarbeidere og 1,5 ordinær månedslønn for alle ledere.

Tabell for ordningens innslagspunkter:  


De økonomiske resultatene i 2021 gir en overskuddsdeling på 30 prosent av grunnlaget for den enkeltes overskuddsberegning. Denne kommer til utbetaling i 2022 etter at forstanderskapet vedtar årsregnskapet for 2021.

Måloppnåelsen for 2020 ga en overskuddsdeling på 25 prosent av grunnlaget for den enkeltes overskuddsberegning. Denne kom til utbetaling i 2021 etter at forstanderskapet vedtok årsregnskapet for 2020.

Det er etablert rammer for et spareprogram i egenkapitalbevis for ansatte i Sparebanken Øst. Programmet er ikke iverksatt i 2021.

**2.2 Honorarer**

For styremedlemmer gis det kun godtgjørelse i form av et fast årlig kronebeløp. Møtende varamedlemmer til styret gis godtgjørelse i form av et fast beløp per møte.

Ledende ansatte i banken som er valgt inn som tillitsvalgte (styremedlemmer) i bankens datterselskaper, har ikke mottatt særskilt godtgjørelse for dette vervet.

**2.3 Naturalytelser**

Ledende personer i Sparebanken Øst mottok i 2021 naturalytelser i tråd med retningslinjene for ledende personer, herunder låne-, innskudds- og forsikringsprodukter til ansattbetingelser, fri telefon og bredbånd, avis og firmabil.

Toppledergruppen og ledende ansatte inngår i bankens generelle ordning om rentesubsidierte lån til ansatte. Rentesatsen er lavere enn den rentesatsen som gir grunnlag for fordelsbeskatning av ansatte. Lånerammen for rentesubsidierte lån har i 2021 vært 5 millioner kroner. For administrerende direktør og viseadministrerende direktør er rammen henholdsvis 7 millioner kroner og 6 millioner kroner. Medlemmer av styret og øvrige kontrollorgan har lån til ordinære vilkår.

**2.4 Pensjon**

Ledende personer i Sparebanken Øst inngår i de kollektive pensjonsordningene med pensjonsalder 70 år og pensjonsgrunnlag begrenset til 12G.

Sparebanken Øst har kollektive ytelsesordninger i Storebrand Livsforsikring AS. Ytelsesordningene er lukkede ordninger. Ledende personer ansatt før 2007 er medlemmer av denne ordningen for lønn opp til 12G.

Fra 1. januar 2007 innførte Sparebanken Øst en kollektiv innskuddsbasert ordning. Innskuddssatsene er innenfor gjeldende regelverk i Lov om innskuddspensjon i arbeidsforhold. Ledende personer ansatt etter 2007 er medlemmer av denne ordningen for lønn opp til 12G.

Adm. direktør er medlem av bankens ytelsesbaserte pensjonsordning og opparbeider pensjonsrettigheter på lik linje som øvrige ansatte. Pensjonsalder for adm. direktør er 70 år.

En person i toppledergruppen har innskuddsbasert ordning for lønn over 12G.

**2.5 Oppsigelse og etterlønnsordninger**

Ved oppsigelse fra adm. direktørs side inntrer ingen etterlønn ut over avtalt lønn i oppsigelsestid på 6 måneder. Ved oppsigelse fra bankens side har adm. direktør krav på etterlønn i 3 år fra tidspunktet for oppsigelsen, lønnsgrunnlaget er årslønnen per oppsigelsestidspunktet. Utover dette har ingen ansatte eller tillitsvalgte avtale om sluttvederlag, tegningsretter, opsjoner eller bonusavtale. Det er ikke gitt tilleggsgodtgjørelse til spesielle tjenester utover de normale funksjoner for en leder.

**3. Aksjebasert avlønning**

Det er ikke gitt andre godtgjørelser i form av opsjoner, tildeling av aksjer/egenkapitalbevis, tegningsretter eller andre former for godtgjørelse knyttet til aksjer/egenkapitalbevis eller utvikling av aksje-/egenkapital kurser i selskapet eller konsernet.

**4. Tilbakekrevning**

Det er ikke foretatt tilbakekrevning av variable godtgjørelser.

**5. Informasjon om hvordan godtgjørelsen er i samsvar med retningslinjene for godtgjørelsen og hvordan kriteriene for godtgjørelse er anvendt**

Fastlønn utgjør hovedinntekten til alle ansatte i Sparebanken Øst. Godtgjørelse utover fastlønn utgjør derfor en liten del av den ansattes inntekt. Dette gjelder også ledende personer. Dette støtter oppunder bankens økonomiske strategi og bæreevne, mål, bankens lave risikoprofil og langsiktige interesser. Videre bidrar det til å redusere interessekonflikter mellom banken, ansatte og kunder.  
  
Styret vurderer at det i 2021 er ført en forsvarlig lønnspolitikk innenfor rammen av retningslinjene.

**6. Avvik og unntak fra retningslinjene og fra prosedyren for retningslinjenes implementering**

Styret har i 2021 ikke benyttet mulighetene til å fravike retningslinjene.

**7. Sammenligningsinformasjon**

  
1 For ledende personer som er ansatt eller sluttet midt i året er ytelsene annualisert   
2 Viseadministrerende direktør Kjell Engen hadde i 2021 en stillingsbrøk på 61 %   
3 En stor andel av endringen skyldes engangspremie for ytelsesbaserte pensjonsordninger   
4 For ansatte i ytelsespensjonsordningen skal pensjonspremien benyttes i beregning av total godtgjørelse. Banken har ikke opplysninger om premie for årene 2016 til 2019, her er pensjonskostnaden benyttet.   
5 Honorar for deltakelse i styret er inkludert i samlet godtgjørelse for styret 2020.   
6 Styret har ikke vært sammensatt av de samme medlemmer i alle periodene. Beløpene varierer fra år til år som følge av endringer i styrets underutvalg.

Tabellen over inkluderer den totale lønn og godtgjørelser for ledende personer i 2021, samt deres lønn og godtgjørelse for tidligere perioder hvor de også var ledende personer. For styret er total godtgjørelse for styremedlemmer i årene 2016 til 2021 inkludert i tabellen. Tabellen inkluderer også gjennomsnittlig lønn og godtgjørelse for resterende ansatte i perioden fra 2016 til 2021.

Variasjon i godtgjørelse fra ett år til et annet kan oppstå som følge av oppnådd overskuddsdeling. De økonomiske resultatene ga grunnlag for overskuddsdeling i årene 2017, 2018, 2020 og 2021.

Den samlede godtgjørelsen til ansatte i banken varierer fra år til år som følge av flere forhold. Bruken av overtid utgjorde 2 prosent av totale godtgjørelser i 2017. I 2018 økte dette til 4 prosent. For årene 2018, 2020 og 2021 utgjorde overtidsbruken hhv. 4 prosent, 4 prosent og 5 prosent av totalt godtgjørelser.

Økt kompleksitet i bransjen og nye regulatoriske krav har påvirket bankens kompetansebehov. For å møte det økte kompetansebehovet har banken i tillegg til satsing på kompetanseutvikling også hatt behov for å rekruttere ny kompetanse. Aktivitetsnivået i norsk økonomi økte sterkt i 2021 og arbeidsledigheten falt. Banken opplever stor konkurranse om ønsket kompetanse. Dette har påvirket lønnskostnadene spesielt i 2021.

**8. Informasjon om aksjonærenes stemme/valg**

Lønnsrapporten er fremlagt for forstanderskapet for første gang i 2022.